Wataalamu wa masuala ya ndoa wanasema idadi ya ndoa zilizovunjika ni kubwa kuliko takwimu zilizopo

Ndoa ni jambo la kiimani na ibada kwa jamii zilizo nyingi, lakini kwa sasa zinaonekana kukumbwa na dhoruba, ya ama kutengana ama kutalakiana kabisa. 

Nchini  Tanzania,  Utafiti wa kufuatilia kaya Tanzania, wa mwaka 2014/15 uliofanywa na Ofisi ya Taifa ya Takwimu (NBS) unaonyesha kuwa kiwango cha talaka kimeongezeka kwa asilimia 1.1

Hii ina maana kuwa kwa sasa kila watu 100 wenye umri wa kuoa au kuolewa waliopo Tanzania, wawili wametalakiwa kutoka mmoja mwaka 2008/09.

Mbali na talaka, kuna wanandoa takriban wanne kwa kila 100 ambao wametengana. 

Hali hiyo pia inazikumba nchi za zingine za Afrika mashariki Kenya, Rwanda na Uganda. 

Kulingana na msemaji wa mahakama za Rwanda Mtabazi Harrison  takwimu juu ya kuvunjika kwa ndoa  zinaonyesha kuwa tatizo hilo linaendelea kuongezeka.   

''Tulipata takwimu zinazoonyesha kuwa idadi ya ndoa za watu wanaotaka kutenganishwa zilikuwa 2236 kuanzi... Endelea na makala kwa vibambo vingine 4000 isizidi:
a mwezi januari hadi Disemba na ni kesi zilizosajiliwa mahakamani za mwanzo na mwaka huu kuanzia mwezi Januari  hadi mwezi wa saba  tumepata kesi  za aina hiyo 1,134. Hii inaonyesha kuwa ingawa hatujamaliza mwaka na huku mwaka wa sheria ukielekea ukingoni,  kesi hizi hazionyeshi kupungua'', amesema Bwana Mutabazi.     

Kwa nini talaka zinaongezeka? 

Uvalishanaji pete

Kulingana na Rozina Mwakideu  mmoja wa wanawake  wa Kenya waliotalakiwa  muda mfupi baada ya kuingia kwenye ndoa,  sababu za kuvunjika kwa ndoa ni baadhi ya wana ndoa kuficha tabia zao kwa wapenzi wao, pamoja na  wanandoa kuwa na malengo wanapoingia kwenye ndoa, na baadae kugundua kuwa malengo yao hayawezi kutekelezeka.  

 ''Kuna kufahamiana na kuna vile mtu anaweza kuficha makucha yake, watu wengi huwa wanaweka matarajio kibinadamu ambayo wakati mwingine unaona mwenzako hayuko tayari kuyatekeleza'', amesema Rosina katika mazungumzo na BBC.

Mshauri wa  masuala ya ndoa nchini Tanzania, Chriss Mauki, takwimu ambazo zinapatikana za talaka kwa Tanzania huenda si sahihi kwani watu wengi wametalikiana bila hata kupewa hati za ndoa, na hali hiyo ni sawa sawa na mataifa mengine ya duniani.

 Kulingana na Bwana Mauki, idadi ya talaka ni kubwa sana kote duniani. Amesema katika ndhi za Afrika mashariki  idadi ni ya ndoa zilizovunjika ni kubwa  kuliko zinavyoorodheshwa katika takwimu  za nchi kwani watu wengi hutalikiana bila kupeana makaratasi, na hivyo kutosajiliwa rasmi  kwenye takwimu rasmi: ''Hali ya kutengana miongoni mwa wanandoa ni mbaya sana katika mataifa ya mashariki '', anasema Mauki ambaye  amefanya tafiti mbali mbali juu ya sababu za kuvunjika kwa ndoa katika nchi za Afrika Mashariki.

Sababu ambazo kuu zinachangia mara kwa mara kutengana mara kwa mara ni ukosefu wa uaminifu, wanandoa kushindwa kulinda ndoa zao, na uwazi wa fedha au fedha zinapokosekana, anasema mshauri huyo wa masuala ya ndoa. 

Wataalamu wa masuala ya ndoa wanashauri kuwa unapoamua kuingia katika uhusiano wa ndoa ni vema kumfahamu mwenzako

 Hata hivyo kuna dhana kuwa...